মুন্ডারি ভাষা
মুন্ডারী হচ্ছে মুন্ডা উপজাতীয় জনগোষ্ঠীর ভাষা। এটি অস্ট্রো-এশীয় ভাষা পরিবারের অন্তঃর্গত। মুন্ডারী ভাষা এবং সাঁওতালি ভাষার মধ্যে মিল প্রত্যক্ষ করা যায়। বাংলাদেশ, ভারত এবং নেপালের মুন্ডা উপজাতীগণ এই ভাষায় কথা বলে। রোহিদাস সিং নাগ মুন্ডারি ভাষা লেখার জন্য মুন্ডারি বানী লিপি উদ্ভাবণ করেছেন।
মালতো ভাষা
মালতো ভাষার দুটি রূপ প্রচলিত আছে। কুমারভাগ পাহাড়িয়া (দেবনাগরি: कुमारभाग पहाड़िया) এবং সাউরিয়া পাহাড়িয়া (দেবনাগরি: सौरिया पहाड़िया)। অনেক সময় এই ভাষা দুটিকে পৃথক ভাষা হিসেবে বিবেচনা করা হয়। দুই ভাষার মধ্যে ৮০% ভাগ মিল খুঁজে পাওয়া যায়। ঝাড়খন্ড, পশ্চিম বঙ্গে এবং উড়িষ্যার অল্প কিছু অংশে কুমারভাগ সাউরিয়া ব্যবহৃত হয়। বাংলাদেশের কিছু অংশে এবং বিহার ও পশ্চিমবঙ্গে সাউরিয়া পাহাড়িয়া ভাষার ব্যবহার পরিলক্ষিত হয়।